Ühes varasemas intervjuus on  Piret öelnud, et moekunstnikuks on ta soovinud saada jubaa 14-aastaselt. Piret Ilves on lõpetanud Tallinna Reaalkooli ja sealt edasi juba loomulikku rada pidi läks ta moodi õppima ning lõpetas 2007. aastal Euroülikooli, praeguse Euroakadeemia, moekunstniku eriala ja juba järgmisel aastal võttis osa Supernoovast vanemas kategoorias kollektsiooniga "Charlyed" . Sealt edasi hakkasime juba Piretist väga palju kuulma. Võib öelda, et ta oli saanud tuule tiibadesse, sest juba sama aasta sügisel oli laval  kollektsioon "Martsipanikujud" Tallinn Fashion Week'il. Märgi on ta maha pannud ka ERKI moeshow''l kollektsiooniga "Optimistid ehk väheinformeeritud pessimistid." Eelmise aasta Moekuulutajal võis näha Pireti järgmist kollektsiooni ""Šikk villane". Viimati näitas ta Tallinn Fashion Week'i raames kollektsiooni "Oversized." See nimekiri täieneb kindlasti järgnevate aastate jooksul julgesti. Nagu ikka käib moekunstnikuga käsikäes ka erinevad stilikatööd ajakirjadele, üritustele ja raamatutele ning Pireti CV-d lugedes on seal need kõik olemas.